**Projekts**

2023.gada \_\_\_.\_\_\_\_\_\_\_\_\_\_\_\_ **Nr.\_\_\_\_**

(**prot. Nr.\_\_, \_\_\_.§**)

**Par Daugavpils Sporta skolas nolikuma apstiprināšanu**

Pamatojoties uz Pašvaldību likuma 10.panta pirmās daļas 21.punktu, Izglītības likuma 22.panta pirmo daļu, Profesionālās izglītības likuma 15.panta pirmo daļu un ievērojot Daugavpils valstspilsētas pašvaldības domes 2023.gada 9.februāra lēmumu Nr.38 “Par profesionālās ievirzes sporta izglītības iestādes “Daugavpils Individuālo sporta veidu skola”, profesionālās ievirzes sporta izglītības iestādes “Daugavpils Ledus sporta skola” un Daugavpils Bērnu un jaunatnes sporta skolas reorganizāciju”, Daugavpils domes Izglītības un kultūras jautājumu komitejas2023.gada \_\_.\_\_\_\_\_\_ atzinumu, Daugavpils domes Finanšu komitejas2023.gada \_\_.\_\_\_\_\_\_ atzinumu, **Daugavpils dome nolemj**:

Apstiprināt Daugavpils Sporta skolas nolikumu (pielikumā).

Pielikumā: Daugavpils Sporta skolas nolikums.

Daugavpils domes priekšsēdētājs A.Elksniņš

# Nolikums Nr.\_\_\_

APSTIPRINĀTS

ar Daugavpils domes

2023.gada \_\_\_.\_\_\_\_\_\_\_\_\_

lēmumu Nr.\_\_\_\_\_

Daugavpils valstspilsētas pašvaldības profesionālās ievirzes

sporta izglītības iestādes

**„Daugavpils Sporta skola”**

**nolikums**

Izdots saskaņā ar Izglītības likuma 22.panta pirmo daļu,

Profesionālās izglītības likuma 15.panta pirmo daļu

1. **I. Vispārīgie jautājumi**

1. Daugavpils Sporta skola (turpmāk – iestāde) ir Daugavpils valstspilsētas pašvaldības (turpmāk – dibinātājs) dibināta profesionālās ievirzes sporta izglītības iestāde.

2. Iestādes darbības tiesiskais pamats ir Izglītības likums, Profesionālās izglītības likums, Sporta likums, citi normatīvie akti, kā arī dibinātāja izdotie tiesību akti un šis nolikums.

3. Iestāde ir pastarpinātās pārvaldes iestāde, kas savu darbību veic dibinātāja pārraudzībā. Iestādei ir zīmogs, sava simbolika un noteikta parauga veidlapa.

4. Pašvaldības iestāde „Jaunatnes lietu un sporta pārvalde” un pašvaldības iestāde “Daugavpils pilsētas Izglītības pārvalde” pārrauga iestādi savas kompetences ietvaros. Iestāde savas darbības nodrošināšanai bez maksas izmanto pašvaldības sporta bāzes un aprīkojumu.

5. Iestādes juridiskā adrese ir Kandavas ielā 17A, Daugavpilī, LV-5401.

6. Dibinātāja juridiskā adrese ir K.Valdemāra ielā 1, Daugavpilī, LV-5401.

1. **II. Iestādes darbības mērķi, pamatvirziens un uzdevumi**

7. Iestādes darbības mērķi:

7.1. realizēt profesionālās ievirzes sporta izglītības programmas, veicināt bērnu un jauniešu brīvā laika lietderīgu izmantošanu;

7.2. veidot izglītības vidi, organizēt un īstenot izglītību, kas nodrošinātu profesionālās ievirzes sporta izglītības programmās noteikto mērķu sasniegšanu, fiziski, garīgi un emocionāli attīstītas personības attīstību, motivējot to aktīvam, kustīgam dzīvesveidam, veicinot apziņu par sporta pozitīvo ietekmi, personības izaugsmi un tās veidošanos.

8. Iestādes darbības pamatvirziens ir izglītojoša, sporta un audzinoša darbība.

9. Iestādes uzdevumi ir:

9.1. īstenot normatīvajos aktos noteiktā kārtībā licencētas un akreditētas profesionālās ievirzes sporta izglītības programmas, nodrošinot iespēju iegūt profesionālās ievirzes izglītības pamatzināšanas un prasmes sportā;

9.2. komplektēt mācību – treniņu grupas, nodrošinot grupu darbu, veikt atlasi, sagatavot augstas klases sportistus;

9.3. sekmēt pozitīvas, sociāli aktīvas un atbildīgas attieksmes veidošanos izglītojamajam pašam pret sevi, sabiedrību, apkārtējo vidi un Latvijas valsti;

9.4. racionāli un efektīvi izmantot izglītībai atvēlētos finanšu, materiālos un personāla resursus;

9.5. sadarboties ar nepilngadīgo izglītojamo likumiskajiem pārstāvjiem (turpmāk - vecākiem), lai nodrošinātu izglītības programmu apguvi;

9.6. veikt izglītojoši pedagoģisko un treniņu darbu izglītojamajiem, nodrošinot viņu veselības nostiprināšanu un sporta meistarības pilnveidošanu;

9.7. nodrošināt iespējas izglītojamo fiziskajai un intelektuālajai attīstībai, veselības

uzlabošanai un nostiprināšanai, personības veidošanai, interešu, spēju un talantu izkopšanai, pašizglītībai, profesijas izvēlei, lietderīgai brīvā laika un atpūtas organizācijai;

9.8. nodrošināt izglītojamajiem nepieciešamus treniņapstākļus;

9.9. sagatavot izglītojamos Latvijas nacionālajām izlasēm;

9.10. organizēt sporta pasākumus un sacensības;

9.11. popularizēt sportu un veselīgu dzīvesveidu;

9.12. nodrošināt izglītojamajiem veselības aprūpi un medicīnisko uzraudzību;

9.13. nodrošināt talantīgāko jauniešu sporta augstākās meistarības pilnveidošanas iespējas;

9.14. veicināt sporta izglītības programmās iesaistīto pedagogu tālākizglītības iespējas un pilnveidošanos;

9.15. izvērtēt īstenojamo izglītības programmu kvalitāti un ierosināt dibinātajam jaunu izglītības programmu licencēšanu vai slēgšanu;

9.16. īstenot interešu izglītības programmas, kas ir Dibinātāja apstiprinātas;

9.18. nodrošināt organizatoriski metodisko vadību iestādē īstenojamām programmām.

1. **III. Iestādē īstenojamās izglītības programmas**

10. Iestāde īsteno šādas licencētas profesionālās ievirzes izglītības programmas:

10.1. Airēšana Programmas kods 20V 813 00 1;

10.2. Airēšana Programmas kods 30V 813 00 1;

10.3. Biatlons Programmas kods 20V 813 00 1;

10.4. Biatlons Programmas kods 30V 813 00 1;

10.5. Paukošana Programmas kods 20V 813 00 1;

10.6. Paukošana Programmas kods 30V 813 00 1;

10.7. Peldēšana Programmas kods 20V 813 00 1;

10.8. Peldēšana Programmas kods 30V 813 00 1;

10.9. Vieglatlētika Programmas kods 20V 813 00 1;

10.10. Vieglatlētika Programmas kods 30V 813 00 1;

10.11. Svarcelšana Programmas kods 20V 813 00 1;

10.12. Svarcelšana Programmas kods 30V 813 00 1;

10.13. Ložu šaušana Programmas kods 20V 813 00 1;

10.14. Ložu šaušana Programmas kods 30V 813 00 1;

10.15. Bokss Programmas kods 20V 813 00 1;

10.16. Bokss Programmas kods 30V 813 00 1;

10.17. Brīvā cīņa Programmas kods 20V 813 00 1;

10.18. Brīvā cīņa Programmas kods 30V 813 00 1;

10.19. Grieķu-romiešu cīņa Programmas kods 20V 813 00 1;

10.20. Grieķu-romiešu cīņa Programmas kods 30V 813 00 1;

10.21. Smaiļošana un kanoe airēšana Programmas kods 20V 813 00 1;

10.22. Smaiļošana un kanoe airēšana Programmas kods 30V 813 00 1;

10.23. Basketbols Programmas kods 20V 813 00 1;

10.24. Basketbols Programmas kods 30V 813 00 1;

10.25. Volejbols Programmas kods 20V 813 00 1;

10.26. Volejbols Programmas kods 30V 813 00 1;

10.27. Hokejs Programmas kods 20V 813 00 1;

10.28. Hokejs Programmas kods 30V 813 00 1;

10.29. Daiļslidošana Programmas kods 20V 813 00 1;

10.30. Daiļslidošana Programmas kods 30V 813 00 1;

10.31. Mākslas vingrošana Programmas kods 20V 813 00 1;

10.32. Mākslas vingrošana Programmas kods 30V 813 00 1;

10.33. Sporta vingrošana Programmas kods 20V 813 00 1;

10.34. Sporta vingrošana Programmas kods 30V 813 00 1.

11. Iestādei ir tiesības interešu izglītības programmas.

**IV.** **Izglītības procesa organizācija**

12. Izglītības procesa organizāciju iestādē nosaka Izglītības likums, Profesionālās izglītības likums, citi ārējie normatīvie akti, šis nolikums, Darba kārtības noteikumi, Iekšējās kārtības noteikumi un citi iestādes iekšējie normatīvie akti.

13. Izglītības process iestādē ietver izglītības programmu īstenošanu, izglītojamo audzināšanu un metodisko darbu.

14. Izglītojamo uzņemšana iestādē, pārcelšana nākamajā grupā un atskaitīšana no iestādes notiek saskaņā ar iestādes noteikto kārtību, ievērojot Profesionālās izglītības likumā un citos normatīvajos aktos noteiktās prasības. Profesionālās ievirzes sporta izglītība ir brīvprātīga.

15. Minimālo izglītojamo skaitu izglītības programmu uzsākšanai iestādē nosaka atbilstoši Ministru kabineta noteiktajam.

16. Iestāde var noteikt iestājpārbaudījumus izglītojamo uzņemšanai, kuros pārbauda izglītojamā vispārējo fizisko attīstību un fiziskos dotumus attiecīgajā sporta veidā.

17. Iestādes mērķauditorija ir bērni un jaunieši līdz 23 gadu vecumam.

18. Profesionālās ievirzes izglītības programmu īstenošana ietver:

18.1. teorētiskās un praktiskās nodarbības;

18.2. nodarbības ar grupu vai tās daļu;

18.3. individuālās nodarbības;

18.4. meistarības un masu pasākumu organizāciju, kā arī piedalīšanos tajos;

18.5. sporta meistarības pilnveidošana mācību – treniņu un vasaras nometnēs;

18.6. talantīgāko izglītojamo atlasi un viņu individuālo spēju attīstīšana;

18.7. izglītojamo zināšanu, prasmju un iemaņu novērtēšana;

18.8. citus pasākumus.

19. Mācību darba organizācijas pamatforma ir mācību stunda, tās ilgumu nosaka iestādes direktors. Izglītības programmas tiek īstenotas grupu un nepieciešamības gadījumā individuālajās nodarbībās, izglītojamo patstāvīgajā darbā, ārpusstundu pasākumos.

20. Profesionālās ievirzes izglītības ieguves ilgumu un izglītības saturu nosaka attiecīgās izglītības programma. Mācību slodzes ilgumu profesionālās ievirzes izglītības programmā nosaka Profesionālās izglītības likums.

21. Iestāde organizē darbu pēc nodarbību saraksta, ar kuru tiek iepazīstināti pedagogi, izglītojamie un vecāki. Izmaiņas nodarbību sarakstā var izdarīt direktors, tā vietnieks vai cita ar direktora rīkojumu norīkota persona, saskaņojot to ar iestādes direktoru.

22. Iestāde nosaka vienotu izglītojamo sasniegumu vērtēšanas kārtību, kas notiek sistemātiski saskaņā ar profesionālās ievirzes izglītības programmā noteiktajiem kritērijiem, ievērojot Profesionālās izglītības likumā un citos normatīvajos aktos noteiktās prasības.

23. Iestādes struktūru un mācību materiāltehnisko bāzi izveido, ievērojot izglītības programmu saturu un īstenošanas specifiku.

24. Pēc profesionālās ievirzes izglītības programmas apguves izglītojamie saņem valsts atzītu profesionālās ievirzes izglītību apliecinošu dokumentu (profesionālās ievirzes izglītības apliecību) Ministru kabineta noteiktajā kārtībā.

1. **V. Iestādes direktora, pedagogu, darbinieku un izglītojamo tiesības un pienākumi**

25. Iestādi vada direktors, kuru pieņem darbā un atbrīvo no darba dibinātājs. Par iestādes direktoru tiesīga strādāt persona, kuras izglītība un kvalifikācija atbilst normatīvajos aktos noteiktajām prasībām.

26. Direktora tiesības, pienākumi un atbilstība noteikta Izglītības likumā, Profesionālās izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos. Direktora tiesības, pienākumus un atbildību precizē darba līgums un amata apraksts.

27. Papildus šī nolikuma 26.punktā minētajos normatīvajos aktos noteiktajam, direktoram ir tiesības:

27.1. bez īpaša pilnvarojuma pārstāvēt iestādi valsts, pašvaldību institūcijās, nevalstiskajās un starptautiskajās sporta institūcijās;

27.2. budžeta gada ietvaros iestādes darbības nodrošināšanai slēgt līgumus ar fiziskām un juridiskām personām un kontrolēt to izpildi;

27.3. savas kompetences un apstiprinātā iestādes budžeta ietvaros lemt par iestādes finanšu un materiālo līdzekļu racionālo izlietojumu;

27.4. saņemt konsultācijas un informāciju par izglītības procesa un izglītības vadības jautājumiem;

27.5. noteikt saimniecisko, tehnisko un pedagoģisko darbinieku amata vienību skaitu, saskaņojot ar Pašvaldības iestādi „Jaunatnes lietu un sporta pārvalde”;

27.6. uzņemt un atskaitīt no iestādes izglītojamos Izglītības likumā un citos normatīvajos aktos noteiktajā kārtībā;

27.7. apstiprināt izglītības programmas, pedagogu tarifikācijas, darba plānus un izdot citus iestādes darbību reglamentējošos dokumentus;

27.8. savas kompetences un apstiprinātā iestādes budžeta ietvaros, saskaņojot ar dibinātāju, apbalvot vai ieteikt dibinātajam apbalvošanai, kā arī prēmēt iestādes pedagogus u.c. darbiniekus.

28. Papildus šī nolikuma 26.punktā minētajos normatīvajos aktos noteiktajam, direktora pienākumi ir:

28.1. nodrošināt Izglītības likuma, Profesionālās izglītības likuma, Bērnu tiesību aizsardzības likuma, Fizisko personu datu apstrādes likuma, Darba likuma, Ministru kabineta noteikumu un citu normatīvo aktu izpildi, kā arī nodrošināt Izglītības un zinātnes ministrijas, dibinātāja izstrādāto normatīvo aktu un šī nolikuma ievērošanu un izpildi;

28.2. vadīt iestādes darbu un būt atbildīgam par tās rezultātiem;

28.3. organizēt un vadīt iestādes darbību reglamentējošu iekšējo normatīvo aktu izstrādāšanu, kā arī kontrolēt to izpildi;

28.4. atbilstoši normatīvajiem aktiem nodrošināt lietvedības un arhīva darbu;

28.5. nodrošināt iestādi ar amatam atbilstošas kvalifikācijas pedagogiem un darbiniekiem, pieņemt un atbrīvot no darba pedagogus un darbiniekus saskaņā ar Darba likumu un atbilstoši Ministru kabineta noteiktajām profesionālās kvalifikācijas prasībām;

28.6. noteikt katra pedagoga un darbinieka tiesības un pienākumus, ievērot darbinieku tiesības, dot rīkojumus un kontrolēt pienākumu un uzdevumu izpildi;

28.7. vadīt izglītības iestādes pedagoģisko padomi;

28.8. organizēt un vadīt iestādes gada budžeta izstrādi;

28.9. būt atbildīgam par pašvaldības budžeta līdzekļu racionālu un lietderīgu izlietošanu, atbilstoši apstiprinātajam gada budžetam;

28.10. nodrošināt darba aizsardzības un ugunsdrošības normu ievērošanu;

28.11. izpildīt citus izglītības iestādes direktora pienākumus.

29. Iestādes pedagogu tiesības, pienākumi un atbildība noteikta Izglītības likumā, Profesionālās izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos. Pedagoga tiesības, pienākumus un atbildību precizē darba līgums un amata apraksts.

30. Iestādes citu darbinieku tiesības, pienākumi un atbildība noteikta Darba likumā, Bērnu tiesību aizsardzības likumā, un citos normatīvajos aktos. Iestādes citu darbinieku tiesības, pienākumus un atbildību precizē darba līgums un amata apraksts.

31. Izglītojamo tiesības, pienākumi un atbildība noteikta Izglītības likumā, Bērnu tiesību aizsardzības likumā, citos ārējos normatīvajos aktos un iestādes iekšējos normatīvajos aktos.

**VI. Iestādes pašpārvaldes izveidošanas kārtība un kompetence, iekšējo reglamentējošo dokumentu pieņemšanas kārtība**

32. Direktoram ir pienākums nodrošināt iestādes padomes izveidošanu un tās darbību.

33. Iestādes padomes kompetenci nosaka Izglītības likums, un tā darbojas saskaņā ar iestādes padomes darbību reglamentējošu normatīvo aktu, ko, saskaņojot ar direktoru, izdod padome.

34. Pedagoģiskā padome risina ar iestādes mācību un audzināšanas darbu saistītus jautājumus. Tās darbību reglamentē Pedagoģiskās padomes reglaments. Pedagoģisko padomi vada direktors. Tās sastāvā ir visi iestādē strādājošie pedagogi, to sasauc ne retāk kā reizi semestrī un sēdes protokolē.

35. Lai risinātu jautājumus, kas saistīti ar izglītojamo interesēm iestādē un līdzdarbotos iestādes darba organizēšanā un mācību procesa pilnveidē, iestādes padome ir tiesīga veidot izglītojamo pašpārvaldi. Izglītojamo pašpārvaldes darbību atbalsta direktors un pedagogi.

36. Izglītojamo pašpārvalde ir koleģiāla izglītojamo institūcija. Tās darbību nosaka izglītojamo pašpārvaldes reglamentējošs normatīvais akts, ko, izstrādā pašpārvalde, saskaņojot ar direktoru.

37. Iestādes padomes, pedagoģiskās padomes, izglītojamo pašpārvaldes ieteikumiem u.c. ir konsultatīvs raksturs.

38. Izglītības programmas noteikto prasību īstenošanas kvalitātes nodrošināšanai mācību priekšmetu pedagogi tiek apvienoti nodaļās un metodiskajās komisijās. Nodaļas un metodiskās komisijas darbojas saskaņā ar nolikumu un iestādes iekšējiem normatīvajiem aktiem, to darbu koordinē iestādes direktors, direktora vietnieki vai izglītības metodiķi.

39. Iestāde saskaņā ar Izglītības likumā un citos normatīvajos aktos, kā arī iestādes nolikumā noteikto patstāvīgi izstrādā un izdod iestādes iekšējos normatīvos aktus (Darba kārtības noteikumi, Iekšējās kārtības noteikumi, Iestādes padomes darbības reglaments, Pedagoģiskās padomes reglaments, Izglītojamo uzņemšanas, pārcelšanas un atskaitīšanas kārtība un citi iestādes iekšējie normatīvie akti).

40. Grozījumus šajā nolikumā izstrādā iestāde un apstiprina tās dibinātājs.

**VII. Iestādes saimnieciskā darbība**

41. Iestāde ir patstāvīga finanšu, saimnieciskajā un citā darbībā saskaņā ar Izglītības likumā, Profesionālās izglītības likumā un citos normatīvajos aktos, kā arī iestādes nolikumā noteikto.

42. Atbilstoši normatīvajos aktos noteiktajam direktors ir tiesīgs slēgt ar juridiskām un fiziskām personām līgumus par dažādu iestādei nepieciešamo darbu veikšanu un citiem pakalpojumiem apstiprinātā budžeta ietvaros.

43. Iestāde ir tiesīga sniegt maksas pakalpojumus saskaņā ar dibinātāja apstiprinātu maksas pakalpojumu cenrādi.

44. Kontroli par iestādes finansiāli saimniecisko darbību veic dibinātājs.

**VIII. Iestādes finansēšanas avoti un kārtība**

45. Iestādi finansē tās dibinātājs, kā arī normatīvajos aktos noteiktajā kārtībā un apmērā no valsts budžeta līdzekļiem.

46. Visu finanšu līdzekļu un materiālo vērtību uzskaiti veic Iestādes grāmatvedība.

47. Iestāde normatīvajos aktos noteiktā kārtībā var saņemt papildu finanšu līdzekļus:

47.1. ziedojumu un dāvinājumu veidā;

47.2. no citiem ieņēmumiem.

48. Papildu finanšu līdzekļi ieskaitāmi iestādes attiecīgajā budžeta kontā un izmantojami tikai:

48. l. iestādes attīstībai;

48.2. mācību līdzekļu un aprīkojuma iegādei;

48.3. iestādes aprīkojuma iegādei;

48.4. pedagogu materiālajai stimulēšanai;

48.5. ziedojuma vai dāvinājuma norādītajam mērķim.

49. Papildu finanšu līdzekļu izmantošanas kārtību nosaka direktors, saskaņojot ar Pašvaldības iestādi „Jaunatnes lietu un sporta pārvalde”.

**IX. Iestādes darba tiesiskuma nodrošināšana**

50. Iestādes darbības tiesiskumu nodrošina iestādes vadītājs.

51. Iestādes izdotu administratīvo aktu vai faktisko rīcību privātpersona var apstrīdēt Pašvaldības iestādē „Jaunatnes lietu un sporta pārvalde” Administratīvā procesa likuma noteiktā kārtībā.

**X. Citi būtiskie nosacījumi**

52. Iestādi reorganizē vai likvidē dibinātājs normatīvajos aktos noteiktā kārtībā, paziņojot un saskaņojot to ar Izglītības un zinātnes ministriju.

53. Saskaņā ar normatīvajos aktos un dibinātāja noteikto kārtību iestāde veic dokumentu un arhīvu pārvaldību.

54. Iestāde normatīvajos aktos noteiktā kārtībā sagatavo valsts statistikas pārskatu un pašnovērtējuma ziņojumu, kā arī aktualizē informāciju Valsts izglītības informācijas sistēmā atbilstoši Ministru kabineta noteiktajai Valsts izglītības informācijas sistēmas uzturēšanas un aktualizēšanas kārtībai.

55. Iestāde normatīvajos aktos noteiktā kārtībā nodrošina izglītojamo profilaktisko veselības aprūpi un pirmās palīdzības pieejamību.

56. Iestāde veic nepieciešamās darbības fizisko personu pamattiesību aizsardzībai, tostarp veic fizisko personu datu apstrādi saskaņā ar Fizisko personu datu apstrādes likumu.

57. Iestāde sadarbībā ar dibinātāju nodrošina izglītojamo drošību iestādē un tās organizētajos pasākumos atbilstoši normatīvajos aktos noteiktajām prasībām, tostarp:

57. l. attiecībā uz higiēnas noteikumu ievērošanu;

57.2. civilās aizsardzības, ugunsdrošības, elektrodrošības un darba aizsardzības noteikumu ievērošanu.

58. Iestāde atbilstoši savas darbības un izglītības programmu īstenošanas mērķiem un uzdevumiem ir tiesīga sadarboties ar citām izglītības iestādēm, organizācijām, biedrībām un sporta klubiem.

**XI. Noslēguma jautājums**

59. Nolikums stājas spēkā 2023.gada 1.septembrī.

Domes priekšsēdētājs A.Elksniņš